CELEX: 
Language: ro
Date: 2022-01-13 00:00:00
Title: REGULAMENTUL DE PUNERE ÎN APLICARE (UE) / AL COMISIEI de punere în aplicare a Regulamentului (UE) 2021/1139 al Parlamentului European și al Consiliului privind Fondul european pentru afaceri maritime, pescuit și acvacultură în ceea ce privește cazurile de nerespectare și cazurile de nerespectare gravă a normelor politicii comune în domeniul pescuitului care pot conduce la întreruperea unui termen de plată sau la suspendarea plăților în cadrul fondului respectiv

REGULAMENTUL DE PUNERE ÎN APLICARE (UE) …/… AL COMISIEI
            
            
               din 13.1.2022
            
            
               de punere în aplicare a Regulamentului (UE) 2021/1139 al Parlamentului European și al Consiliului privind Fondul european pentru afaceri maritime, pescuit și acvacultură în ceea ce privește cazurile de nerespectare și cazurile de nerespectare gravă a normelor politicii comune în domeniul pescuitului care pot conduce la întreruperea unui termen de plată sau la suspendarea plăților în cadrul fondului respectiv
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2021/1139 al Parlamentului European și al Consiliului privind Fondul european pentru afaceri maritime, pescuit și acvacultură
                  1
               , în special articolul 42 alineatul (4) și articolul 43 alineatul (4),
            
            
               întrucât:
            
            
               (1)Îndeplinirea obiectivelor politicii comune în domeniul pescuitului (PCP) prevăzute în Regulamentul (UE) nr. 1380/2013 al Parlamentului European și al Consiliului
                  2
                nu trebuie să fie subminată de încălcarea de către statele membre a normelor PCP. În conformitate cu articolul 41 din Regulamentul (UE) nr. 1380/2013, asistența financiară din partea Fondului european pentru afaceri maritime, pescuit și acvacultură (denumit în continuare „FEAMPA”) este condiționată de respectarea de către statele membre a normelor PCP. Nerespectarea de către statele membre a normelor PCP poate conduce la întreruperea sau suspendarea plăților sau la aplicarea unei corecții financiare asistenței financiare acordate de Uniune în cadrul PCP. 
            
            
               (2)Articolele 96 și 97 din Regulamentul (UE) 2021/1060
                  3
                al Parlamentului European și al Consiliului de stabilire a unor dispoziții comune stabilesc condițiile în care pot fi impuse întreruperea termenului de plată sau suspendarea plăților, după caz. Aceste două articole prevăd faptul că normele specifice fondurilor, aplicabile FEAMPA, pot stabili baze specifice pentru procedurile de întrerupere și de suspendare legate de nerespectarea normelor aplicabile în temeiul PCP.
            
            
               (3)Este necesar să se ofere securitate juridică statelor membre care pun în aplicare programe operaționale în cadrul FEAMPA și, prin urmare, să se definească cazurile de nerespectare a normelor PCP, care conduc la întreruperea termenelor de plată, precum și cazurile de nerespectare gravă a normelor PCP, care conduc la suspendarea plăților.
            
            
               (4)Este oportun să se întrerupă termenele de plată în caz de nerespectare a normelor PCP esențiale pentru conservarea și sustenabilitatea de mediu a resurselor biologice marine. 
            
            
               (5)Este oportun să se suspende plățile în cazurile în care statul membru vizat de nerespectarea care a condus la întreruperea termenelor de plată nu a luat nici măsurile necesare pentru a remedia situația care a condus la respectiva nerespectare.
            
            
               (6)Articolul 22 alineatul (4) din Regulamentul (UE) nr. 1380/2013 al Parlamentului European și al Consiliului prevede că neîntocmirea raportului privind echilibrul dintre capacitatea de pescuit a flotei și posibilitățile sale de pescuit și/sau nepunerea în aplicare a planului de acțiune pentru segmentele de flotă cu o supracapacitate structurală identificată poate conduce la o întrerupere sau la o suspendare proporțională a asistenței financiare relevante din partea Uniunii către statul membru respectiv pentru investițiile alocate flotei în ceea ce privește segmentul sau segmentele de flotă în cauză.
            
            
               (7)Articolul 25 alineatul (7) din Regulamentul (UE) nr. 1380/2013 al Parlamentului European și al Consiliului prevede, de asemenea, că necolectarea și/sau nefurnizarea datelor în timp util utilizatorilor finali poate avea ca rezultat suspendarea sau întreruperea proporțională a asistenței financiare relevante din partea Uniunii către respectivul stat membru.
            
            
               (8)Având în vedere importanța existenței unui tratament egal și armonizat al operatorilor în toate statele membre încă de la începutul perioadei de programare, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene,
            
            
               (9)Măsurile prevăzute de prezentul regulament sunt conforme cu avizul Comitetului pentru Fondul european pentru afaceri maritime, pescuit și acvacultură,
            
            
               ADOPTĂ PREZENTUL REGULAMENT:
            
            
               Articolul 1 
               Cazuri de nerespectare
            
            
               Cazurile de nerespectare de către un stat membru a normelor politicii comune în domeniul pescuitului (PCP) care pot declanșa întreruperea termenului de plată pentru o cerere de plată în conformitate cu articolul 42 din Regulamentul (UE) 2021/1139 sunt stabilite în anexa la prezentul regulament.
            
         
         
            
               Articolul 2 
               Cazuri de nerespectare gravă
            
            
               Cazurile de nerespectare gravă de către un stat membru a normelor aplicabile în temeiul politicii comune în domeniul pescuitului, care pot declanșa o suspendare a plăților în temeiul articolului 43 din Regulamentul (UE) 2021/1139, sunt cazurile de nerespectare constatate în temeiul articolului 1, atunci când un stat membru care face obiectul întreruperii termenului de plată pentru o cerere de plată în temeiul articolului 42 din Regulamentul (UE) 2021/1139 nu ia, în perioada de întrerupere respectivă, măsurile necesare pentru a se conforma. 
            
            
               Articolul 3 
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 13.1.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        Regulamentul (UE) 2021/1139 al Parlamentului European și al Consiliului din 7 iulie 2021 de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004 (JO L 247, 13.7.2021, p.1).
               
               
                  
                     (2)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (3)
                  
                        Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (JO L 231, 30.6.2021, p. 159).
               
            
      
    ---documentbreak--- 
      
         
         
            
               ANEXĂ 
            
            
               CAZURI DE NERESPECTARE MENȚIONATE LA ARTICOLUL 1  
            
            
                     
                        Cazuri de nerespectare
                     
                  
                  
                     
                        Temei juridic
                     
                  
               
                     
                        Categoria 1: Nerespectarea obligației de a garanta respectarea posibilităților de pescuit alocate statelor membre în conformitate cu articolele 16-17 din Regulamentul (UE) nr. 1380/2013
                           1
                        
                     
                  
               
                     
                        1.1
                     
                  
                  
                     
                        Nerespectarea normelor privind licențele și autorizațiile de pescuit.
                     
                  
                  
                     
                        Articolul 6 alineatele (2)-(4) și articolul 7 alineatele (2) și (4) din Regulamentul (CE) nr. 1224/2009 privind controlul
                           2
                        .
                     
                  
               
                     
                        1.2
                     
                  
                  
                     
                        Nerespectarea obligației de a monitoriza utilizarea posibilităților de pescuit, în particular prin neînregistrarea tuturor datelor înscrise în jurnalul de pescuit, în declarațiile de transbordare, în declarațiile de debarcare, în notele de vânzare sau în declarațiile de primire și/sau nerespectarea obligației de a monitoriza efortul de pescuit, precum și neasigurarea faptului că aceste date sunt exacte, complete și transmise în timp util. 
                     
                  
                  
                     
                        Articolele 33 alineatul (1) și 109 alineatul (2) din Regulamentul (CE) nr. 1224/2009 privind controlul. 
                     
                  
               
                     
                        1.3
                     
                  
                  
                     
                        Nerespectarea obligației de a notifica Comisiei datele agregate privind capturile debarcate și efortul de pescuit.
                     
                  
                  
                     
                        Articolul 33 alineatele (2) și (4) din Regulamentul (CE) nr. 1224/2009 privind controlul.
                     
                  
               
                     
                        1.4
                     
                  
                  
                     
                        Nerespectarea obligației de a încheia activitățile de pescuit în momentul în care cotele, inclusiv cele stabilite în temeiul acordurilor de parteneriat în domeniul pescuitului sustenabil (APPS) și al organizațiilor regionale de gestionare a pescuitului (ORGP), și/sau a efortul de pescuit au fost epuizate.
                     
                  
                  
                     
                        Articolul 35 din Regulamentul (CE) nr. 1224/2009 privind controlul.
                     
                  
               
                     
                        Categoria 2: Nerespectarea măsurilor de conservare și/sau de protejare a speciilor și habitatelor sensibile în scopul realizării unor activități de pescuit și de acvacultură sustenabile pe termen lung, astfel cum se prevede la articolul 2 din Regulamentul (UE) nr. 1380/2013
                     
                  
               
                     
                        2.1
                     
                  
                  
                     
                        Nerespectarea obligației de a asigura documentarea detaliată și corectă a tuturor campaniilor de pescuit, precum și capacitățile și mijloacele adecvate pentru a monitoriza respectarea obligației de debarcare în conformitate cu principiul eficienței și al proporționalității.
                     
                  
                  
                     
                        Articolul 15 alineatul (13) din Regulamentul (UE) nr. 1380/2013 privind politica comună în domeniul pescuitului.
                     
                  
               
               
            
                     
                        2.2
                     
                  
                  
                     
                        Nerespectarea obligației de a pune în aplicare interdicția privind capturarea, reținerea la bord, transbordarea sau debarcarea speciilor de pești sau de crustacee menționate în anexa IV la Directiva 92/43/CEE (cu excepția cazului în care se acordă derogări în temeiul articolului 16 din directiva respectivă). 
                     
                  
                  
                     
                        Articolul 10 din Regulamentul (UE) 2019/1241 privind măsurile tehnice
                           3
                        .
                     
                  
               
                     
                        2.3
                     
                  
                  
                     
                        Nerespectarea obligației de a pune în aplicare interdicția privind capturarea, reținerea la bord, transbordarea sau debarcarea mamiferelor marine sau a reptilelor marine menționate în anexele II și IV la Directiva 92/43/CEE și a speciilor de păsări marine vizate de Directiva 2009/147/CE.
                     
                  
                  
                     
                        Articolul 11 alineatul (1) din Regulamentul (UE) 2019/1241 privind măsurile tehnice.
                     
                  
               
                     
                        2.4
                     
                  
                  
                     
                        Nerespectarea obligației de a colecta date științifice privind capturile accidentale de specii sensibile și de anumite specii de păsări.
                     
                  
                  
                     
                        Articolul 11 alineatul (4) și anexa XIII punctul 2 la Regulamentul (UE) 2019/1241 privind măsurile tehnice.
                     
                  
               
                     
                        2.5
                     
                  
                  
                     
                        Atunci când este cazul în conformitate cu cele mai bune avize științifice disponibile, nerespectarea obligației de monitorizare și evaluare a eficacității măsurilor de atenuare puse în aplicare.
                     
                  
                  
                     
                        Articolul 11 alineatul (4) și anexa XIII punctul 4 la Regulamentul (UE) 2019/1241 privind măsurile tehnice.
                     
                  
               
                     
                        2.6
                     
                  
                  
                     
                        Nerespectarea obligației de a interzice utilizarea uneltelor de pescuit specificate în anexa II la Regulamentul (UE) 2019/1241 privind măsurile tehnice, în vederea protejării habitatelor sensibile.
                     
                  
                  
                     
                        Articolul 12 din Regulamentul (UE) 2019/1241 privind măsurile tehnice.
                     
                  
               
                     
                        2.7
                     
                  
                  
                     
                        Nerespectarea normelor privind cercetarea științifică.
                     
                  
                  
                     
                        Articolul 25 alineatul (1) litera (e) din Regulamentul (UE) 2019/1241 privind măsurile tehnice. 
                     
                  
               
                     
                        2.8
                     
                  
                  
                     
                        Nerespectarea obligației de a elabora și pune în aplicare planuri de gestionare a anghilei.
                     
                  
                  
                     
                        Articolul 2 alineatele (1), (3) și (10), articolul 5 alineatul (2) și articolul 6 alineatul (1) din Regulamentul (CE) nr. 1100/2007 al Consiliului privind anghila europeană
                           4
                        .
                     
                  
               
                     
                        2.9
                     
                  
                  
                     
                        Nerespectarea măsurilor de conservare privind anghila (reducerea, după caz, a efortului de pescuit și atingerea țintelor).
                     
                  
                  
                     
                        Articolul 8 alineatul (1) din Regulamentul (CE) nr. 1100/2007 al Consiliului privind anghila europeană.
                     
                  
               
               
            
                     
                        2.10
                     
                  
                  
                     
                        Nerespectarea obligației de a raporta Comisiei cu privire la monitorizarea, eficacitatea și rezultatele măsurilor de conservare privind anghila.
                     
                  
                  
                     
                        Articolul 9 din Regulamentul (CE) nr. 1100/2007 al Consiliului privind anghila europeană.
                     
                  
               
                     
                        2.11
                     
                  
                  
                     
                        Nerespectarea obligației de a prezenta Comisiei un raport anual privind punerea în aplicare a normelor referitoare la îndepărtarea înotătoarelor rechinilor.
                     
                  
                  
                     
                        Articolul 6 din Regulamentul (CE) nr. 1185/2003 din 26 iunie 2003 privind îndepărtarea înotătoarelor rechinilor la bordul navelor
                           5
                        .
                     
                  
               
                     
                        Categoria 3: Nerespectarea obligației de a-și dezvolta relațiile externe în domeniul pescuitului în conformitate cu obligațiile internaționale și cu obiectivele și principiile de politică prevăzute la articolul 28 din Regulamentul (UE) nr. 1380/2013
                     
                  
               
                     
                        3.1
                     
                  
                  
                     
                        Nerespectarea obligației de a garanta că navele de pescuit ale Uniunii care arborează pavilionul statului membru și care își desfășoară activitatea în afara apelor Uniunii sunt în măsură să pună la dispoziție documentația detaliată și corectă privind toate activitățile de pescuit și de prelucrare.
                     
                  
                  
                     
                        Articolul 31 alineatul (8) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        3.2
                     
                  
                  
                     
                        Nerespectarea obligației de a garanta că navele de pescuit ale Uniunii aflate în afara apelor Uniunii sunt autorizate în conformitate cu dispozițiile pertinente ale Regulamentului (UE) 2017/2403 privind gestionarea sustenabilă a flotelor de pescuit externe.
                     
                  
                  
                     
                        Articolele 5 alineatul (1), 6 alineatul (2), 6 alineatul (4), 7 alineatele (3)-(7), 11 alineatul (1), 18 alineatul (1) și 25 alineatul (1) din Regulamentul (UE) 2017/2403 privind gestionarea sustenabilă a flotelor de pescuit externe (SMEFF)
                           6
                        .
                     
                  
               
                     
                        Categoria 4: Nerespectarea obligației de a asigura un echilibru între capacitatea de pescuit a flotei și resursele naturale, în conformitate cu dispozițiile articolului 22 din Regulamentul (UE) nr. 1380/2013
                     
                  
               
                     
                        4.1
                     
                  
                  
                     
                        Nerespectarea obligației de a institui măsuri de adaptare a capacității de pescuit a flotei la posibilitățile de pescuit, ținând seama de tendințe și de cele mai bune avize științifice, cu obiectivul de a obține un echilibru stabil și durabil între acestea.
                     
                  
                  
                     
                        Articolul 22 alineatul (1) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        4.2
                     
                  
                  
                     
                        Nerespectarea obligației de a întocmi evaluări separate pentru flotele din regiunile ultraperiferice și pentru navele care operează exclusiv în afara apelor Uniunii.
                     
                  
                  
                     
                        Articolul 22 alineatul (3) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        4.3
                     
                  
                  
                     
                        Nerespectarea obligației de a se asigura că orice ieșire din flotă cu ajutor public este precedată de retragerea licenței de pescuit și a autorizațiilor de pescuit respective și că capacitatea retrasă nu este înlocuită.
                     
                  
                  
                     
                        Articolul 22 alineatele (5) și (6) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        4.4
                     
                  
                  
                     
                        Nerespectarea obligației de a asigura respectarea plafonului pentru capacitatea de pescuit care figurează în anexa II la Regulamentul (UE) nr. 1380/2013 privind PCP.
                     
                  
                  
                     
                        Articolul 22 alineatul (7) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        4.5
                     
                  
                  
                     
                        Nerespectarea obligației de a pune în aplicare programul de intrare/ieșire astfel încât intrarea în flotă a unei noi capacități fără ajutor public să fie compensată prin retragerea prealabilă, fără ajutor public, a unei capacități cel puțin egale.
                     
                  
                  
                     
                        Articolul 23 alineatul (1) din Regulamentul (UE) nr. 1380/2013 privind politica comună în domeniul pescuitului.
                     
                  
               
            
                     
                        4.6
                     
                  
                  
                     
                        Nerespectarea obligației de a prezenta Comisiei informațiile care trebuie înregistrate în registrul flotei de pescuit a Uniunii, astfel cum se prevede la articolul 24 alineatul (1) din Regulamentul (UE) nr. 1380/2013 privind PCP și în Regulamentul de punere în aplicare al Comisiei privind registrul flotei de pescuit a Uniunii.
                     
                  
                  
                     
                        Articolul 24 alineatul (2) din Regulamentul (UE) nr. 1380/2013 privind politica comună în domeniul pescuitului, precum și Regulamentul de punere în aplicare (UE) 2017/218 al Comisiei din 6 februarie 2017 privind registrul flotei de pescuit a Uniunii
                           7
                        . 
                     
                  
               
                     
                        4.7 
                     
                  
                  
                     
                        Nerespectarea obligației de a controla și monitoriza capacitatea de pescuit și puterea motorului navelor de pescuit.
                     
                  
                  
                     
                        Articolele 38, 39 alineatul (2), 40 alineatul (1) și 41 din Regulamentul (CE) nr. 1224/2009 privind controlul.
                     
                  
               
                     
                        Categoria 5: Nerespectarea obligației de a contribui la obiectivul PCP de a colecta date științifice, astfel cum se prevede la articolul 2 alineatul (4) din Regulamentul (UE) nr. 1380/2013 
                     
                  
               
                     
                        5.1
                     
                  
                  
                     
                        Nerespectarea obligației de a colecta și gestiona date biologice, de mediu, tehnice și socioeconomice.
                     
                  
                  
                     
                        Articolul 25 alineatul (1) din Regulamentul (UE) nr. 1380/2013 privind politica comună în domeniul pescuitului.
                     
                  
               
                     
                        5.2
                     
                  
                  
                     
                        Nerespectarea obligației de a coordona activitățile de colectare a datelor cu alte state membre din aceeași regiune.
                     
                  
                  
                     
                        Articolele 6 alineatul (4) și 9 alineatul (1) din Regulamentul (UE) 2017/1004 privind cadrul pentru colectarea datelor
                           8
                        .
                     
                  
               
                     
                        5.3
                     
                  
                  
                     
                        Nerespectarea obligației de a asigura punerea în aplicare corespunzătoare a sarcinilor corespondenților naționali.
                     
                  
                  
                     
                        Articolul 7 din Regulamentul (UE) 2017/1004 privind cadrul pentru colectarea datelor. 
                     
                  
               
                     
                        5.4
                     
                  
                  
                     
                        Nerespectarea obligației de a prezenta anual Comisiei un raport privind punerea în aplicare a programelor naționale de activitate pentru colectarea de date în sectoarele pescuitului și acvaculturii.
                     
                  
                  
                     
                        Articolul 11 alineatul (1) din Regulamentul (UE) 2017/1004 privind cadrul pentru colectarea datelor.
                     
                  
               
                     
                        5.5
                     
                  
                  
                     
                        Nerespectarea obligației de a se conforma normelor privind utilizarea datelor.
                     
                  
                  
                     
                        Articolele 14, 16, 17, 19 și 20 din Regulamentul (UE) 2017/1004 privind cadrul pentru colectarea datelor.
                     
                  
               
               
            
                     
                        Categoria 6: Nerespectarea obligației de a institui un sistem de control eficace pentru a asigura conformitatea cu normele PCP, astfel cum se prevede la articolul 36 alineatul (3) din Regulamentul (CE) nr. 1380/2013
                     
                  
               
                     
                        6.1
                     
                  
                  
                     
                        Nerespectarea obligației de a controla activitățile desfășurate de către orice persoană fizică sau juridică în sfera politicii comune în domeniul pescuitului pe teritoriul lor sau în apele aflate sub suveranitatea sau jurisdicția lor.
                     
                  
                  
                     
                        Articolul 5 alineatul (1) din Regulamentul (CE) nr. 1224/2009 privind controlul.
                     
                  
               
                     
                        6.2
                     
                  
                  
                     
                        Nerespectarea obligației de a controla căile de acces la ape, resursele și activitățile din afara apelor Uniunii desfășurate de către navele de pescuit ale Uniunii care le arborează pavilionul.
                     
                  
                  
                     
                        Articolul 5 alineatul (2) din Regulamentul (CE) nr. 1224/2009 privind controlul.
                     
                  
               
                     
                        6.3
                     
                  
                  
                     
                        Nerespectarea obligației de a adopta măsuri adecvate și de a aloca resurse financiare, umane și tehnice corespunzătoare pentru asigurarea controlului, inspectării și executării.
                     
                  
                  
                     
                        Articolul 5 alineatul (3) din Regulamentul (CE) nr. 1224/2009 privind controlul.
                     
                  
               
                     
                        6.4
                     
                  
                  
                     
                        Nerespectarea obligației de a garanta că activitățile de control, inspecție și asigurare a respectării normelor se desfășoară pe criterii nediscriminatorii în ceea ce privește sectoarele, navele și persoanele, precum și pe baza gestionării riscului.
                     
                  
                  
                     
                        Articolul 5 alineatul (4) din Regulamentul (CE) nr. 1224/2009 privind controlul.
                     
                  
               
                     
                        6.5
                     
                  
                  
                     
                        Nerespectarea obligației de a asigura conformitatea cu normele referitoare la programele naționale de acțiuni de control și la programele de control și inspecție instituite de Comisie.
                     
                  
                  
                     
                        Articolele 46 și 95 alineatul (4) din Regulamentul (CE) nr. 1224/2009 privind controlul.
                     
                  
               
                     
                        6.6
                     
                  
                  
                     
                        Nerespectarea obligației de a asigura conformitatea cu normele referitoare la comercializarea, trasabilitatea, prima vânzare și cântărirea produselor pescărești și de acvacultură.
                     
                  
                  
                     
                        Articolele 56 alineatul (1), 57 alineatul (1), 58, 59 alineatul (1) și 60 alineatele (1) și (2) din Regulamentul (CE) nr. 1224/2009 privind controlul.
                     
                  
               
                     
                        6.7
                     
                  
                  
                     
                        Nerespectarea obligației de a pune în aplicare măsurile decise de Comisie pentru a asigura respectarea de către statele membre a obiectivelor PCP, în ceea ce privește planurile de acțiune stabilite în urma verificărilor sau a inspecțiilor autonome, inclusiv încetarea activităților de pescuit, verificarea, rapoartele de inspecție și de audit autonome, deducerea și transferul cotelor, efortul de pescuit și măsurile de urgență.
                     
                  
                  
                     
                        Articolele 36, 102, 104, 105, 106, 107 și 108 din Regulamentul (CE) nr. 1224/2009 privind controlul.
                     
                  
               
                     
                        6.8
                     
                  
                  
                     
                        Nerespectarea obligației de a îndeplini cerințele referitoare la analiza, validarea și schimbul de date și informații.
                     
                  
                  
                     
                        Articolele 109 alineatele (1), (3), (4), (6) și (8), 110, 111, 114 și 116 din Regulamentul (CE) nr. 1224/2009 privind controlul.
                     
                  
               
               
            
                     
                        Categoria 7: Nerespectarea obligației de a institui un sistem eficace de inspecție și de asigurare a respectării normelor, astfel cum se prevede la articolul 36 alineatul (3) din Regulamentul (CE) nr. 1380/2013
                     
                  
               
                     
                        7.1
                     
                  
                  
                     
                        Nerespectarea obligației de a efectua inspecții și activități de supraveghere eficace
                     
                  
                  
                     
                        Articolele 71, 72 alineatele (1) și (2), 74, 78 alineatul (1), 80, 83 alineatele (1) și (2), 84 alineatul (2), 85 și 87 din Regulamentul (CE) nr. 1224/2009 privind controlul. 
                     
                  
               
                     
                        7.2
                     
                  
                  
                     
                        Nerespectarea obligației de a coopera cu Comisia pentru a facilita îndeplinirea sarcinilor funcționarilor Comisiei în timpul misiunilor de verificare, al inspecțiilor autonome și al auditurilor efectuate de aceștia.
                     
                  
                  
                     
                        Articolul 96 alineatul (2) din Regulamentul (CE) nr. 1224/2009 privind controlul.
                     
                  
               
                     
                        7.3
                     
                  
                  
                     
                        Nerespectarea obligației de a stabili criteriile de determinare a gravității încălcării normelor PCP.
                     
                  
                  
                     
                        Articolul 3 alineatul (2) și articolul 42 din Regulamentul (CE) nr. 1005/2008 privind INN și articolul 90 alineatul (1) din Regulamentul (CE) nr. 1224/2009 privind controlul.
                     
                  
               
                     
                        7.4
                     
                  
                  
                     
                        Nerespectarea obligației de a asigura adoptarea sistematică a unor măsuri adecvate și a unor măsuri adecvate și a unor sancțiuni și sancțiuni complementare eficace, proporționate și disuasive pentru încălcările normelor PCP.
                     
                  
                  
                     
                        Articolul 89 alineatele (1), (2) și (3) și articolul 90 din Regulamentul (CE) nr. 1224/2009 privind controlul, precum și articolele 43, 44, 45, 46 și 47 din Regulamentul (CE) nr. 1005/2008 privind INN.
                     
                  
               
                     
                        7.5
                     
                  
                  
                     
                        Nerespectarea obligației de a aplica sistemul de puncte pentru încălcări grave în cazul titularilor de licențe de pescuit și al comandanților.
                     
                  
                  
                     
                        Articolul 92 alineatele (1), (2) și (6) din Regulamentul (CE) nr. 1224/2009 privind controlul.
                     
                  
               
                     
                        7.6
                     
                  
                  
                     
                        Nerespectarea obligației de a gestiona registrul național de evidență a încălcărilor.
                     
                  
                  
                     
                        Articolul 93 alineatul (1) din Regulamentul (CE) nr. 1224/2009 privind controlul.
                     
                  
               
                     
                        Categoria 8: Nerespectarea obligației de a combate pescuitul  ilegal, nedeclarat și nereglementat (INN), astfel cum se prevede la articolul 36 alineatul (1) din Regulamentul (CE) nr. 1380/2013
                     
                  
               
                     
                        8.1
                     
                  
                  
                     
                        Nerespectarea obligației de a lua măsuri pentru a garanta prevenirea, descurajarea și eliminarea pescuitului INN în conformitate cu Regulamentul (CE) nr. 1005/2008.
                     
                  
                  
                     
                        Articolul 1 alineatul (2) din Regulamentul (CE) nr. 1005/2008 privind INN.
                     
                  
               
                     
                        8.2
                     
                  
                  
                     
                        Nerespectarea obligației de a efectua verificări legate de regimul de certificare a capturii.
                     
                  
                  
                     
                        Articolul 17 alineatele (3) și (4) din Regulamentul (CE) nr. 1005/2008 privind INN. 
                     
                  
               
                     
                        8.3
                     
                  
                  
                     
                        Nerespectarea normelor referitoare la operatorii economici autorizați (AEOP).
                     
                  
                  
                     
                        Articolele 10 alineatul (2), 16 alineatul (1), 17 alineatul (1), 20 alineatul (3), 21 alineatele (3),(5) și (7), 23 alineatul (1), 25, 26 alineatul (2), 27 alineatul (4), 29 alineatul (1) și 30 alineatul (1) din Regulamentul (CE) nr. 1010/2009
                           9
                        .
                     
                  
               
                     
                        Categoria 9: Nerespectarea normelor referitoare la o organizare comună a piețelor în sectorul produselor pescărești și de acvacultură, stabilite pentru a contribui la îndeplinirea obiectivelor PCP, astfel cum se prevede la articolul 35 alineatul (1) din Regulamentul (CE) nr. 1380/2013
                     
                  
               
                     
                        9.1
                     
                  
                  
                     
                        Nerespectarea criteriilor de recunoaștere a organizațiilor de producători și a organizațiilor interprofesionale.
                     
                  
                  
                     
                        Articolele 14 alineatul (1) și 16 alineatul (1) din Regulamentul (UE) nr. 1379/2013 privind organizarea comună a piețelor (OCP)
                           10
                        .
                     
                  
               
                     
                        9.2
                     
                  
                  
                     
                        Nerespectarea obligației de a efectua controalele necesare la organizațiile colective recunoscute.
                     
                  
                  
                     
                        Articolul 18 alineatele (1) și (2) din Regulamentul (UE) nr. 1379/2013 privind OCP.
                     
                  
               
         
         
            
                  
                     (1)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (2)
                  
                        Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343, 22.12.2009, p. 1).
               
               
                  
                     (3)
                  
                        Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice, de modificare a Regulamentelor (CE) nr. 1967/2006, (CE) nr. 1224/2009 ale Consiliului și a Regulamentelor (UE) nr. 1380/2013, (UE) 2016/1139, (UE) 2018/973, (UE) 2019/472 și (UE) 2019/1022 ale Parlamentului European și ale Consiliului și de abrogare a Regulamentelor (CE) nr. 894/97, (CE) nr. 850/98, (CE) nr. 2549/2000, (CE) nr. 254/2002, (CE) nr. 812/2004 și (CE) nr. 2187/2005 ale Consiliului (JO L 198, 25.7.2019, p. 105).
               
               
                  
                     (4)
                  
                        Regulamentul (CE) nr. 1100/2007 al Consiliului din 18 septembrie 2007 de instituire a unor măsuri pentru regenerarea rezervelor de anghilă din Europa (JO L 248, 22.9.2007, p. 17).
               
               
                  
                     (5)
                  
                        Regulamentul (CE) nr. 1185/2003 al Consiliului din 26 iunie 2003 privind îndepărtarea înotătoarelor rechinilor la bordul navelor (JO L 167, 4.7.2003, p. 1).
               
               
                  
                     (6)
                  
                        Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe și de abrogare a Regulamentului (CE) nr. 1006/2008 al Consiliului (JO L 347, 28.12.2017, p. 81).
               
               
                  
                     (7)
                  
                        Regulamentul de punere în aplicare (UE) 2017/218 al Comisiei din 6 februarie 2017 privind registrul flotei de pescuit a Uniunii (JO L 34, 9.2.2017, p. 9).
               
               
                  
                     (8)
                  
                        Regulamentul (UE) 2017/1004 al Parlamentului European și al Consiliului din 17 mai 2017 privind instituirea unui cadru al Uniunii pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului și de abrogare a Regulamentului (CE) nr. 199/2008 al Consiliului (JO L 157, 20.6.2017, p. 1).
               
               
                  
                     (9)
                  
                        Regulamentul (CE) nr. 1010/2009 al Comisiei din 22 octombrie 2009 de stabilire a normelor de punere în aplicare a Regulamentului (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat (JO L 280, 27.10.2009, p. 5).
               
               
                  
                     (10)
                  
                        Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului (JO L 354, 28.12.2013, p. 1).